**תחרות המועמדים 2018** הוא טורניר שחמט שהתקיים בברלין שבגרמניה בין 10–28 במרץ 2018.

רב האמן האמריקאי, פביאנו קרואנה, זכה בטורניר, לאחר שצבר 9 נקודות מ-14 אפשריות. קרואנה הקדים בנקודה את סרגיי קריאקין הרוסי ואת שחריאר ממדיארוב האזרי שצברו 8 נקודות כל אחד. 

קרואנה הפסיד לאחר מכן בדו-קרב מול אלוף העולם המכהן, מגנוס קרלסן, באליפות העולם בשחמט 2018.

מבנה התחרות
-----------

התחרות נערכה בשיטת ליגה בסיבוב כפול, כלומר כל שחקן שיחק שני משחקים מול האחרים - משחק אחד בכלים הלבנים ומשחק שני בכלים השחורים. סך הכל יהיו 14 סיבובים. בכל הם מתקיים משחק אחד וכן היו ארבעה ימי מנוחה: אחרי הסיבובים 3, 6, 9, ו-12.

בתחרות חולקו פרסים בסך כולל של 420,000 אירו, לפי הפירוט הבא: המנצח קיבל 95 אלף אירו, הזוכה במקום השני 88 אלף אירו, השלישי 75 אלף אירו, הרביעי 55 אלף, החמישי 40 אלף, השישי 28 אלף, השביעי 22 אלף והשמיני 17 אלף.אם היו מספר שחמטאים שסיימו באותה תוצאה הפרסים שלהם היו מחולקים שווה בשווה.

קצב המשחקים היה 100 דקות ל-40 המסעים הראשונים, 50 דקות ל-20 המסעים הבאים ו-15 דקות ליתר המשחק, בתוספת 30 שניות למסע, החל מהמסע הראשון.

משתתפים
-------

היו חמש דרכים שונות להעפיל לתחרות. לפי סדר עדיפות הבא: 

1. המפסיד באליפות העולם בשחמט 2016
2. השניים הראשונים בגביע העולם בשחמט 2017
3. השניים הראשונים בגרנד פרי 2017
4. שני המדורגים הגבוהים ביותר (על פי ממוצע מד כושר ב-12 החודשים של שנת 2017) אשר שיחקו לפחות 30 משחקים והשתתפו בגביע העולם בשחמט 2017 או בגרנד פרי 2017   
 עד ספטמבר 2017, היה ברור כי יהיו שנים מבין השלושה: פביאנו קרואנה, וסלי סו וולדימיר קראמניק. ב-30 באוקטובר 2017, הודיעו המארגנים כי קראמניק קיבל את הכרטיס החופשי וכך הבטיחו גם קרואנה וסו את השתתפותם.
5. שחקן אחד שקיבל כרטיס חופשי על ידי המארגנים (חברת אגון, הספונסרית של התחרות) ולו מד כושר של לפחות 2725.

מלבד אלוף העולם, מגנוס קארלסן, השחמטאים הבולטים שלא השתתפו בתחרות הם המדורגים חמישי ושמיני (נכון לסוף שנת 2017), מקסים ושייה-לגראב ווישוואנתן אנאנד.

| דרך העפלה | שחמטאי | גיל | מד כושר | דירוג עולמי | מספר נקודות |
| --- | --- | --- | --- | --- | --- |
| המפסיד באליפות העולם בשחמט 2016 | רוסיהרוסיה סרגיי קריאקין | 28 | 2763 | 13 | 8 |
| אחד משני המדורגים הראשונים בגביע העולם בשחמט 2017 | ארמניהארמניה לבון ארוניאן | 35 | 2794 | 5 | 4.5 |
| אחד משני המדורגים הראשונים בגביע העולם בשחמט 2017 | הרפובליקה העממית של סיןהרפובליקה העממית של סין דינג לירן | 25 | 2769 | 11 | 7.5 |
| אחד משני המדורגים הראשונים בגרנד פרי 2017 | אזרבייג'ןאזרבייג'ן שחריאר ממדיארוב | 32 | 2809 | 2 | 8 |
| אחד משני המדורגים הראשונים בגרנד פרי 2017 | רוסיהרוסיה אלכסנדר גרישצ'וק | 34 | 2767 | 12 | 6.5 |
| אחד משני השחמטאים עם ממוצע מד הכושר הגבוה ביותר ב-2017 | ארצות הבריתארצות הברית פביאנו קרואנה | 26 | 2784 | 8 | 9 |
| אחד משני השחמטאים עם ממוצע מד הכושר הגבוה ביותר ב-2017 | ארצות הבריתארצות הברית וסלי סו | 25 | 2799 | 4 | 6 |
| כרטיס חופשי שמוענק על ידי המארגנים (חברת אגון) | רוסיהרוסיה ולדימיר קראמניק | 43 | 2800 | 3 | 6.5 |

תוצאות התחרות
-------------

|  |  |  |  |
| --- | --- | --- | --- |
| מספר | שחמטאי | דירוג ראשוני | מספר נקודות |
| 1 | ארצות הבריתארצות הברית פביאנו קרואנה | 5 | 9 |
| 2 | רוסיהרוסיה סרגיי קריאקין | 8 | 8 |
| 3 | אזרבייג'ןאזרבייג'ן שחריאר ממדיארוב | 1 | 8 |
| 4 | הרפובליקה העממית של סיןהרפובליקה העממית של סין דינג לירן | 6 | 7.5 |
| 5 | רוסיהרוסיה ולדימיר קראמניק | 2 | 6.5 |
| 6 | רוסיהרוסיה אלכסנדר גרישצ'וק | 7 | 6.5 |
| 7 | ארצות הבריתארצות הברית וסלי סו | 3 | 6 |
| 8 | ארמניהארמניה לבון ארוניאן | 4 | 4.5 |

מהלך התחרות
-----------

### סיבוב ראשון

שלושה מתוך ארבעת המשחקים בסיבוב הראשון הסתיימו בהכרעות: קראמניק ניצח את גרישצ'וק, ממדיארוב את קריאקין וקראונה את סו. המשחק בין ארוניאן ללירן הסתיים בתיקו.

### סיבוב שני

גרישצ'וק ניצח את סו, המשחקים דינג-קרואנה, ממדיארוב-ארוניאן וקראמניק-קריאקין הסתיימו בתיקו.

### סיבוב שלישי

לאחר הסיבוב השלישי הוביל בתחרות קראמניק, שניצח את ארוניאן, עם 2.5 נקודות.

### סיבוב רביעי

לאחר הסיבוב הרביעי הוביל קרואנה עם 3 נקודות, לפני ממדיארוב וקראמניק עם 2.5 נקודות כל אחד.

### סיבוב חמישי

לאחר הסיבוב החמישי קרואנה וממדיארוב הובילו בנקודה על הבאים אחריהם, עם 3.5 נקודות.

### סיבוב שישי

בסיבוב השישי הסתיימו כל המשחקים בתיקו. לפיכך, קרואנה וממדיארוב שמרו על יתרון נקודה בצמרת, והם מובילים עם 4 נקודות.

### סיבוב שביעי

לאחר הסיבוב השביעי קרואנה, שניצח את ארוניאן, חזר להוביל לבדו. הוא צבר 5 נקודות, אחריו בצמרת ממדיארוב, שצבר 4.5 נקודות.

### סיבוב שמיני

לאחר הסיבוב השמיני, קרואנה צבר 5.5 נקודות ושמר על יתרון חצי נקודה בצמרת על ממדיארוב. למקום השלישי, עם 4.5 נקודות, עלה גרישצ'וק לאחר ניצח את קראמניק (הניצחון היחיד שהושג בסיבוב זה). במקום הרביעי דינג, עם 4 נקודות, לאחר שסיים את כל שמונת משחקיו בתיקו.

### סיבוב תשיעי

לאחר הסיבוב התשיעי, קרואנה ממשיך להוביל עם 6 נקודות ושומר על יתרון חצי נקודה מממדיארוב. קריאקין, המנצח היחידי בסיבוב הזה, עולה למקום הרביעי-חמישי עם 4.5 נקודות בשוויון נקודות עם דינג, שסיים את כל תשעת משחקיו בתיקו.

### סיבוב עשירי

קראמניק ניצח את ארוניאן ושאר המשחקים הסתיימו בתיקו, כך שלא חל שינוי בקבוצה המובילה.

### סיבוב אחד עשר

קריאקין ניצח את ארוניאן ושאר המשחקים הסתיימו בתיקו. קריאקין התקרב להפרש נקודה מהמוביל קרואנה.

### סיבוב שנים עשר

קריאקין ניצח את קרואנה ונצמד אליו. שניהם מובילים את התחרות עם 7 נקודות. דינג לירן ניצח את ממדיארוב ונצמד אליו ואל גרישצ'וק עם 6.5 נקודות. הניצחון של לירן היה הראשון שלו לאחר 11 תוצאות תיקו. בעקבות ההפסד של קרואנה, לירן הוא היחידי שנשאר ללא הפסד.

### סיבוב שלושה עשר

קרואנה ניצח את ארוניאן וממשיך להוביל בתחרות. קריאקין סיים בתיקו מול סו ונמצא בפיגור של חצי נקודה מהמוביל. אליו נצמד ממדיארוב שניצח את גרישצ'וק.

### סיבוב ארבעה עשר

קרואנה ניצח את גרישצ'וק וניצח בתחרות עם 9 נקודות (מתוך 14). דינג סיים בתיקו וסיים את התחרות ללא הפסד (11 תיקו וניצחון אחד).

קישורים חיצוניים
----------------

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

ויקישיתוף מדיה וקבצים בנושא **תחרות המועמדים 2018** בוויקישיתוף
* אתר האינטרנט הרשמי של תחרות המועמדים 2018 (באנגלית)
* יהונתן אבידן, טורניר המועמדים לאליפות העולם – ברלין 2018 –, באתר האיגוד הישראלי לשחמט, 18 במרץ 2018

הערות שוליים
------------

1. ↑  "Rules & regulations for the Candidates Tournament of the FIDE World Championship cycle 2016–2018" (PDF). FIDE. נבדק ב-1 ביולי 2017. `{{cite web}}`:  (עזרה)
2. ↑  הדרך לתחרות המועמדים 2018 באתר צ'סבייס (באנגלית)
3. 1 2  מעודכן למרץ 2018, מועד תחילת התחרות
4. ↑  קראמניק יתחרה בתחרות המועמדים 2018 באתר צ'סבייס (באנגלית)
5. ↑  לפי מד כושר במועד תחילת התחרות